cyanic-selkie/wikianc huggingface dataset:
Օշանկուր
Ծանոթագրություններ
Կատեգորիա:Ֆրանսիայի բնակավայրեր
Փիքի թեորեմ
Ապացույց
Ապացույցը տե'ս հոդվածի անգլերեն տարբերակում։
Ծանոթագրություններ
Կատեգորիա:Երկրաչափական թեորեմներ Կատեգորիա:Բազմանկյուններ
Ամերիկյան երազանք
«Ամերիկյան երազանք» բառակապակցության աղբյուրը համարվում է Մեծ ճգնաժամի ընթացքում Ջեյմս Ադամսի գրած տրակտատը, «Ամերիկայի էպոսը» վերնագրով  (The Epic of America, 1931) :
Ջեյմս Ադամսը ցանկացել է ոգևորել հայրենակիցներին, հիշեցնել Ամերիկայի և նրա նվաճումների նշանակության մասին։ Այս բառակապակցությունը պահպանվել է, այնուհետև դառնալով Էդվարդ Օլբի պիեսի և Նորման Մեյլորի վեպի վերնագիրը, սակայն այս ստեղծագործություններում այն հեգնանքի իմաստ է ունեցել։
Ամերիկյան երազանք արտահայտության իմաստը բավականին անորոշ է։ Այսպես, պատմաբան Ֆ. Կարպենտերը գրել է. «Ամերիկյան երազանքը երբեք ճշգրիտ բացահայտված չէր և ակնհայտ է, երբեք չի բացահայտվի։ Այն միևնույն ժամանակ և չափազանց բազմազան է և չափազանց անորոշ. տարբեր մարդիկ տարբեր իմաստներ են դնում այս հասկացության մեջ»։ Այնուամենայնիվ ԱՄՆ-ի գրեթե բոլոր նախագահները պաշտոնի անցնելուց կամ պատասխանատու որոշում կյացնելուց առաջ պարտավոր են խոստանալ իրենց ընտրողներին, որ իրենց քաղաքականությունը կյանքի է կոչելու այդ երազանքը։
ԱՄՆ-ի ազգային էթոսը, որտեղ ազատությունը յուրաքանչյուրի համար ներառում է բարգավաճման և հաջողության խոստում, հիմնված է ԱՄՆ-ի Անկախության հռչակագրի գաղափարների վրա, այն մասին, որ մարդիկ ստեղծվել են հավասար ։
Ամերիկյան երազանք հասկացությունը հաճախ կապում են ներգաղթյալների հետ, ովքեր ժամանել են ԱՄՆ՝ ավելի լավ կյանքի որոնման համար։ Ակնհայտ է, որ նրանք լքում են այն երկրները, որտեղ ի տարբերություն ԱՄՆ-ի, առկա էր բավականին խիստ սոցիալական շերտավորման համակարգ, որը սահմանափակում է սոցիալական շարժունությունը, որոշում է նրանց նվիրվածությունը անհատական ​​ազատության և ազատ ձեռնարկատիրության փիլիսոփայությանը։ Ամերիկյան երազանք հասկացությունը սերտորեն կապված է «self-made person» հասկացության հետ, այսինքն մի անձնավորության, որը ծանր աշխատանքի միջոցով կյանքում հաջողությունների է հասել։
Հաճախ «Ամերիկյան երազանքի» իրականացման ֆիզիկական ապացույցը մասնավոր տան սեփականությունն է ։
Հանթեր Թոմփսոնը անդրադարձավ իր ստեղծագործություններում «Ամերիկյան երազանք» որոնման թեմային։
Արտաքին հղումներ
Կատեգորիա:Ամերիկյան մշակույթ Կատեգորիա:ԱՄՆ-ի պատմություն Կատեգորիա:ԱՄՆ-ի հասարակություն Կատեգորիա:ԱՄՆ-ի քաղաքականություն Կատեգորիա:Գաղափարական կլիշեներ Կատեգորիա:ԱՄՆ-ի տնտեսություն Կատեգորիա:Դարձվածքներ
Վասկո դա Գամա (Գոա)
Վասկո դա Գամմա (Vasco da Gama), քաղաք Արևմտյան Հնդկաստանի Գոա նահանգում։ Նահանգի ամենախոշոր քաղաքն է։ Երբեմն կրճատ անվանում են Վասկո։
Պատմություն
Քաղաքն անվանվել է ի պատիվ պորտուգալացի ծովագնաց Վասկո դա Գամայի անունով, ով Աֆրիկա մայրցամաքը հարավից շրջանցելու միջոցով հասել է Հնդկաստան՝ հայտնագործելով դեպի այդ երկիր տանող ծովային ճանապարհը։ Քաղաքը նաև Մորմուգաու տալուկա տարածաշրջանի կենտրոնն է։ Այն գտնվում է Մորմուգաո թերակղզու արևմտյան մասում, Զուարի գետի մոտ, Գոա նահանգի մայրաքաղաք Փանաջիից մոտավորապես 30 կիլոմետր հեռավորության վրա, իսկ Դաբոլիմ օդանավակայանից՝ շուրջ հինգ կիլոմետր հեռավորության վրա։ Քաղաքը հիմնադրվել է 1543 թվականին և մնացել է պորտուգալացիների ձեռքերում մինչև 1961 թվականը, երբ Գոան դադարեց Պորտուգալիայի կազմում լինել։ 1988 թվականին կառուցվեց Մորմուգաուի նավահանգիստը, որը հանդիսանում էր Ասիայում զբաղված փոխադրումների ուղին։ Վասկո դա Գաման հասավ Գոա 1524 թվականի սեպտեմբերի 11֊ին, իսկ երեք ամիս անց, դեկտեմբերի 23֊ին, մահացավ Կոչիում։ Նրա աճյունը վերադարձրեցին Պորտուգալիա և հուղարկավորեցին Սուրբ Ջերոնիմուշ վանքում ։ Քաղաքի այլընտրանքային անունը Սամբհաջի Բհոսալ է, որը հայտնաբերվել է կառավարական արձանագրություններում։ Սամբհաջի Բհոսալը Մահարաշտրայի (մարատհների երկիրը) գերագույն կառավարիչ Շիվազի ավագ որդին էր, ով հիմնադրել էր Մարատհական կայսրությունը ։
Փոխադրամիջոց
Վասկո դա Գաման Գոայի հետ կապված է Ազգային 17 Ա գլխավոր ճանապարհով, Վասկո դա Գամա երկաթուղային կայարանով, ծովով՝ Մարմուգաո նավահանգստի միջով, օդով՝ Դաբոլիմ օդանավակայանով։
Արտաքին հղումներ
Կատեգորիա:Հնդկաստանի քաղաքներ Կատեգորիա:1543 թվականին հիմնադրված բնակավայրեր Կատեգորիա:Նավահանգստային քաղաքներ
Զարեմա Կատուշևա
Զարեմա Կատուշևա (Зарема Гафаровна Катушева, ), ուկրաինացի քաղաքական գործիչ, Ուկրաինայի կոմունիստական կուսակցության անդամ, ունի պետական ծառայողի առաջին աստիճան։
Կենսագրություն
1976 թվականին ավարտել է Սամարղանդի պետական համալսարանի մեխանիկա-մաթեմատիկական ֆակուլտետը (1976), մաթեմատիկոս։ Նա նաև 1993 թվականին ավարտել է Սիմֆերոպոլում կադրերի կառավարման բարձրագույն դպրոցը՝ «հաշվապահական հաշվառում» մասնագիտությամբ, ինչպես նաև 2007 թվականին գերազանցությամբ ավարտել է Խարկովի ազգային իրավաբանական ակադեմիան՝ «իրավաբան» մասնագիտությամբ։
1990 թվականից Ուկրաինայի քաղաքացի։
2002 թվականից մինչև 2006 թվականը եղել է Ուկրաինայի ժողովրդական պատգամավոր։ Զարեման ընտրվել է Ուկրաինայի կոմունիստական կուսակցության կուսակցական ցանկի 59 համարի ներքո։
2007 թվականից մինչև 2009 թվականը զբաղեցրել է Ուկրաինայի աշխատանքի և սոցիալական քաղաքականության նախարարի տեղակալի պաշտոնում։ Իր սեփական հաստատմամբ. «Եկել է աշխատել Միխայիլ Պապիևի թիմում». Ազատվել է աշխատանքից ՝ պետական ծառայության մեջ գտնվելու սահմանային տարիքը լրանալու կապակցությամբ։
Ունի որդի և դուստր։
Արտաքին հղումներ
Կատեգորիա:Ուկրաինայի քաղաքական գործիչներ Կատեգորիա:20-րդ դարի կին քաղաքական գործիչներ Կատեգորիա:21-րդ դարի կին քաղաքական գործիչներ
Դավիթ Պողոսյան
Դավիթ Միքայելի Պողոսյան, հայ օպերային երգիչ, բաս, դերասան, ՀԽՍՀ ժողովրդական արտիստ (1947)։
Կենսագրություն
1937 թվականին ավարտել է Մոսկվայի Կուլտուրայի տան վոկալ-դրամատիկական ստուդիան։ 1937-1988 թվականներին եղել է Երևանի Սպենդիարյանի անվան օպերայի և բալետի ազգային ակադեմիական թատրոնի մեներգիչ։ 1961 թվականից դասավանդել է Երևանի պետական կոնսերվատորիայում, պրոֆեսոր՝ 1992 թվականից։ 1972 թվականին էքստեռն ավարտել է Երևանի պետական կոնսերվատորիան։ Կատարել է Բեթովենի «9-րդ սիմֆոնիայի», Մոցարտի «Ռեքվիեմի» բասի երգամասերը, նաև հայ, ռուս, արևմտաեվրոպական կոմպոզիտորների երգեր և ռոմանսներ։ Հանդես է եկել նաև որպես էստրադային երգիչ ։
Արտաքին հղումներ
Կատեգորիա:Հայ օպերային երգիչներ Կատեգորիա:Բասեր Կատեգորիա:ՀԽՍՀ ժողովրդական արտիստներ Կատեգորիա:Հայ դերասաններ
Գևորգ Գորգիսյան
Գևորգ Սամվելի Գորգիսյան, հայ ծրագրավորող, քաղաքական գործիչ, ՀՀ ԱԺ 6-րդ և 7-րդ գումարման պատգամավոր («Լուսավոր Հայաստան» կուսակցություն,) ։ ՀՀ ԱԺ «Լուսավոր Հայաստան» խմբակցության քարտուղար։
Կենսագրություն
Ծնվել է 1986 թվականի հունվարի 23-ին Երևանում, Հայկական ԽՍՀ։ 2007-2009 թվականներին ծառայել է ՀՀ Զինված ուժերում ։
2013-2014 թվականներին եղել է Դ!ԵՄ ԵՄ նախաձեռնության համակարգող խմբի անդամ, 2015 թվականին եղել է Լուսավոր Հայաստան նախաձեռնության համակարգող խմբի անդամ, 2015 թվականին ընտրվել է Լուսավոր Հայաստան կուսակցության խորհրդի անդամ ։
Կրթություն
2003 թվականին ընդունվել է Հայաստանի պետական ճարտարագիտական համալսարանի կոմպյուտերային համակարգերի և ինֆորմատիկայի ֆակուլտետ, իսկ 2005 թվականին տեղափոխվել է Սինոփսիս Արմենիա ընկերության ուսումնական դեպարտամենտ, որն էլ ավարտել է 2007 թվականին ։
2011 թվականին ավարտել է Սինոփսիս Արմենիա ընկերության ուսումնական դեպարտամենտի մագիստրատուրան՝ էլեկտրոնային նախագծման ավտոմատացում մասնագիտությամբ ։
Ընտանիք
Ամուսնացած է, ունի երեք զավակ ։
Ծանոթագրություններ
Կատեգորիա:«Լուսավոր Հայաստան» կուսակցության անդամներ Կատեգորիա:ՀՀ ԱԺ 6-րդ գումարման պատգամավորներ Կատեգորիա:«Ելք» դաշինքի անդամներ Կատեգորիա:ՀՀ ԱԺ 7-րդ գումարման պատգամավորներ Կատեգորիա:Հայ քաղաքական գործիչներ Կատեգորիա:Հայ ծրագրավորողներ
Աստղաֆոտոմետր
Աստղաֆոտոմետր, չափող սարք, որը կիրառվում է երկնային մարմինների պայծառությունը որոշող լուսաչափման համար։ Գործիքը հայտնաբերել է գերմանացի աստղագետ Յոհան Կարլ Ֆրիդրիխ Ցյոլները։
Կիրառություն
Դրանում համեմատվում է աստղերի արհեստական պայծառությունը դիտարկվող աստղի որոշակի արժեքի հետ։ Ֆոտոմետրի շրջման դեպքում պայծառությունը կարող է կրճատվել այն աստիճան, որը կհամապատասխանի չափվող աստղի պայծառությանը։ Ռոտացիաների քանակի հիման վրա որոշվում է աստղի տեսանելի չափը։
Ժամանակակից ֆոտոմետրերը՝ ի համեմատ տեսողական աստղաֆոտոմետրերի, ավելի ճշգրիտ են։
Կատեգորիա:Աստղագիտական գործիքներ
Օֆինի
Օֆինի (Offignies), համայնք Ֆրանսիայի Պիկարդիա մարզի Սոմ գավառում :
Բնակչությունը 2006 թվականի դրությամբ կազմում է 69 մարդ, բնակչության խտությունը` 15.44 մարդ/կմ²: Բնակավայրը զբաղեցնում է 4.47 կմ² տարածք:
Աշխարհագրություն
Գտնվում է Փարիզ քաղաքից 115 կմ հյուսիս, Ամյեն քաղաքից 34 կմ արևմուտք:
Լաոսի Օլիմպիական կոմիտե
Լաոսի Օլիմպիական կոմիտե (լաոս.՝ ກ່ຽວກັບ ຄ.ອ.ລ), Լաոսի ազգային օլիմպիական կոմիտե։ Հիմնադրվել է 1975 թվականին։ Դարձել է ՄՕԿ-ի անդամ 1979 թվականին ։ Գրասենյակը գտնվում է Վիենտյանում։ Հանդիսանում է ՄՕԿ-ի, ՕՍԱ-ի և մի շարք այլ միջազգային սպորտային կազմակերպությունների անդամ ։
Արտաքին հղումներ
Կատեգորիա:Ազգային օլիմպիական կոմիտեներ Կատեգորիա:Լաոս
Աստվածաբանություն
Աստվածաբանություն կամ Թեոլոգիա (պատճենում θεολογία, θεός — Աստված և λόγος — բառ, ուսմունք, գիտություն), որևէ կրոնական ուսմունքի, կրոնական դոգմաների համակարգված ներկայացում ու լուսաբանում ։ Իրենից ներկայացնում է համակարգված տեսությունների շրջանակ, որը ուսումնասիրում է Աստծո գոյության հիմնավորումը և պաշտպանումը, նրա գործունեությունը երկրի վրա, այդ ազդեցության հիմքի վրա առաջացած բարոյական նորմերը, պաշտամունքի ձևերը  ։
Աստվածաբանությունը պետք է տարբերել և առանձնացնել կրոնաբանությունից և կրոնի փիլիսոփայությունից ։
Պատմություն
Աստվածաբանություն բառը (թեոլոգիա, θεολογία, ) տարբեր ժամանակաշրջաններում ունեցել է տարբեր իմաստներ։ «Թեոլոգիա» բառը Աստծո մասին ուսմունքի գիտական իմաստով կիրառության մեջ է մտել 13-րդ դարի առաջի կեսին, Պիեռ Աբելարի «Քրիստոնեական Աստվածաբանություն» (Theologia christiana) գրքից հետո և Փարիզի համալսարանում աստվածաբանության ֆակուլտետի բացումից հետո ։
Հին Հունաստան
Արիստոտելի պատկերացմամբ աստվածաբանությունը փիլիսոփայության մաս է (ի թիվս մաթեմատիկայի ու ֆիզիկայի), «ուսմունք է աստվածայինի մասին» (φίλοσοφία θεολογική) : Արիստոտելի թեոլոգիական ուսմունքով հիմնավորվում էր աստղագիտության անհրաժեշտությունը ։ Հետագայում, միջնադարյան քրիստոնյաների համար արգելված աստղագիտության նկատմամբ հետաքրքրությունն արտահայտվում էր նրանով, որ նույնիսկ «Սվյատոսլավի ժողովածուն» (Изборник Святослава) պարունակում էր աստղագիտության մասին տեղեկություններ։ Ստոիկները փիլիսոփայական աստվածաբանությունը մեկնաբանում էին, որպես աշխարհի կառուցվածքի աստվածային բացահայտման մասին ուսումնասիրություն ։ Այսպես Մարկոս Տերենտիոս Վառոն տարբերակում էր.
Վաղ քրիստոնեություն
Վառոնի աստվածաբանության մեկնաբանումը բազմիցս քննադատվել է Ավրելիոս Օգոստինիոսի կողմից («Աստծո քաղաքի մասին», գիրք. 18), որը ճշմարիտ աստվածաբանության տակ հասկանում էր «աստծո մասին բացատրության տեսություն», «աստծո մասին ուսմունք կամ ելույթ», ի տարբերություն աստվածների մասին հեթանոսական («առասպելական») ուսմունքի ։ Բայց մինչև Միջին դարեր քրիստոնեական գրողները այս՝ θεολογία (աստվածաբանություն), տերմինի տակ հասկանում էին տրիադալոգիա`ուսմունք Սուրբ Երրորդության մասին։ Առաջին անգամ այդ տերմինը օգտագործել է Աֆինագոռոս Աթենացին  (Αθηναγόρας ο Αθηναίος), իսկ Կղեմես Ալեքսանդրացու և Որոգինեսի աշխատանքների շնորհիվ ամրապնդվեց այդ տերմինը։ Համարվում է, որ տերմինը լայն կիրառություն է սկսել ունենալ 4-րդ դարում։ Հենց այդ իմաստն էր արմատավորված և կապված Գրիգորի և Սիմեոն Աստվածաբանների՝ տրիադոլոգիայում ունեցած ներդրման հետ։ Ժամանակակից աստվածաբանության մնացած բաժինները (աշխարհի ստեղծման մասին, Աստծո խոսքի մարմնավորում, փրկություն, Երկրորդ Հայտնություն և այլն), վերաբերվել են Աստծո արարչական գործունեությանը կամ Աստվածային տնտեսությանը, այսինքն Աստծո ստեղծարար գործունեությանը, աշխարհի իմաստավորմանը և փրկությանը։
Օրիգենն առաջին աստվածաբան համարում է Հիսուս Քրիստոսին, ով հայտարարել էր, որ ինքն Աստծո որդին է և, դրանով իսկ, սկիզբ էր դրել Սուրբ Երրորդությանը։ Հիսուս Քրիստոսին առաջին աստվածաբան անվանել է նաև, բայց արդեն ժամանակակից ըմբռնմամբ, լուսավորիչ Գրիգորիոս Պալամը։ Հիսուս Քրիստոսից հետո առաջին աստվածաբան էր կոչում նաև այն խոհեմ հանցագործին, ով հետևյալ արտահայտությունն է արել. «Հիշիր ինձ Տեր, երբ կիջնես քո թագավորություն» ։
Ջատագովական գործերին են վերաբերվում նաև Կլիմետի զարգացնող գաղափարները «երկրային եկեղեցի» և «երկնային եկեղեցի», «երկրային քաղաք» և «երկնային քաղաք» հասկացությունների վերաբերյալ, Ամֆրոսիայի աշակերտ Ավգուստին Օրհնվածի հայտնի աշխատություն՝ «Աստվածների քաղաքի մասին», որը գրվել է 410 թվականին, բարբարոսների կողմից Հռոմի գրավումից հետո, արդեն տիեզերական ժողովների դարաշրջանում:Եվ ընդհանրապես, Եկեղեցու հայրերը վերաիմաստավորում էին անտիկ շրջանի ուսմունքները, փորձում էին արտահայտել քրիստոնեական հավատի լեզվով, որը հասկանալի կլիներ համապատասխան դարաշրջանի մարդկանց գիտակցությանը և օգտվում էին փիլիսոփայական ու հռետորական մեթոդներից։ Վաղ շրջանի քրիստոնեական վանքերում, սրբերի հետ մեկտեղ, ներկայացվում էին Սոկրատեսը, Պլատոնը, Արիստոտելը, որպես ճշմարտության տարածողներ ։ Եթե Ավգուստին Օրհնվածը իր «Աստծո քաղաքի մասին» ստեղծագործության մեջ ցույց է տալիս քրիստոնեական փիլիսոփայության ու սոկրատեսյան իմաստնության կապը միայն հավերժական ճշմարտության ձգտման մեջ, ապա հունական ճյուղի ներկայացուցիչները հաճախ են զուգահեռներ տարել Սոկրատեցի և Քրիստոսի միջև։
Տիեզերական ժողովների դարաշրջան
Երբ ավարտվեց քրիստոնյաների հետապնդման դարաշրջանը, ի հայտ եկան ներքին խնդիրները՝ հերետիկոսության զարգացում, առավել հաճախ արիանիզմ, գնոստիցիզմ, վանականություն։ Գոյություն ունեցող հերետիկոսությանը և նմանատիպ նորերի առաջացմանը հակազդելու համար անհրաժեշտ էր ձևավորել եկեղեցական ուսուցում։ Աստվածաբանական իմաստնության հաջորդ դարաշրջանը դարձավ Տիեզերական ժողովների դարաշրջանը։ Առաջին Տիեզերական ժողովը տեղի է ունեցել 325 թվականին, այն, մասնակիորեն, ընդունել է որոշում, որ, քանի որ քրիստոնեական հավատը դա հավատ է դեպի Սուրբ Երրորդություն, ուրեմն այն տարբերվում է Հուդայականությունից, քրիստոնեական հանգստյան օրը տեղափոխվում է շաբաթ օրվանից կիրակի՝ կայսրությունում ընդունված Արևի Օրը, իսկ քրիստոնյաները չպետք է աղոթեն ժողովարաններում և միևնույն հուդաքրիստոնեական համայնքում, ինչպես դա արվում էր հալածանքների ժամանակ։ Քննադատվեց մոնտանիզմ և Արիան, որը հատուկ էր հուդայականների, ըստ որի, Աստվածային գոյոււթյունը, մինչ Հիսուսի Հարությունը, ամբողջությամբ փակված է Հոր մարմնում։ Եկեղեցու ներսում առաջացած խառնաշփոթը՝ կաթոլիկների Նիկեան խորհրդանիշի հանդեպ հավատը, ուղղափառների հետևորդների հոտը, հեթանոսների, հրեաների միջև շարունակվեց նույնիսկ Խորհրդի անցկացումից հետո և Եկեղեցուն անհանգստացրեց ողջ 4-րդ դար։
4-րդ դարի հայտնի աստվածաբաններ դարձան Աֆանաս Մեծը, ավետարանական ուսուցիչներ, լուսավորիչներ Վասիլի Մեծը, Գրիգորի Աստվածաբանը։ Այդ ժամանակ Վասիլի Մեծի հետ անձնական նամակագրության ժամանակ, ով խորապես ուսումնասիրում էր Եկեղեցու Արևելյան հայրերի ստեղծագործությունների բնօրինակները, յուրացնելով և շարունակելով նրանց գաղափարները, այդ ձևով ստեղծելով կամուրջ լատինական աստվածաբանության հետ, որը հասել է բոլոր լեզվական կրոնների տարանջատմանը։ Ամվրոսիայի կարծիքով, հենց Հին Կտակարանի պատրիարքներն են եղել առաջին քրիստոնյաները, մինչև Մովսեսական օրենքի ընդունումը, իսկ աստվածաշնչյան Կտակարանի մարդիկ հիմնված էին հեթանոսական մտքի լավագույն աղբյուրների վրա։ Այդ իսկ պատճառով, Ամբերսը իր հետևորդներին կոչ արեց ուսումնասիրել հին աշխարհի լավագույն մտածողների՝ ասելով, որ այդ տարբերակով քրիստոնյաները ոչ թե վերցնում են ուրիշներից, այլ վերցնում են այն ինչն իրենց է պատկանում օրենքով (այնինքն Սուրբ Գրքին)։ Ամբրոզին և կաթոլիկ եկեղեցու այլ մտածողներ, գործիչներ պետք է հաշվի առնեն, որ իրենց ջանքերի շնորհիվ պահպանվել է անտիկ աշխարհի անգին ժառանգության մեծ մասը և ոչ բոլորն են ոչնչացվել խելագար ֆանատիկների կողմից, հատկապես Արիաների կողմից։ Այնուհետև, մոնոֆիզիտական և մոնոֆելիտական ժամանակաշրջանում ամենահայտնի աստվածաբաններ են դառնում Լևը, Հռոմի Պապը, Մաքսիմոս Խոստովանողը և այլն։
Յոհան Դամասկոսը դարձավ նախորդ աստվածաբանների գաղափարները համակարգող (8֊րդ դար) և որտեղ առկա են՝ «Փիլիսոփայական գլուխներ», «Հարյուրավոր հերետիկոսների մասին հակիրճ», «Ուղղափառ հավատի ճշգրիտ ցուցադրություն»։
Արտաքին հղումներ
Կատեգորիա:Աստվածաբանություն Կատեգորիա:Կրոն Կատեգորիա:Փիլիսոփայություն
Կիրսան Իլյումժինով
Արտաքին հղումներ
Կատեգորիա:Ռուս պետական գործիչներ Կատեգորիա:Ռուսաստանի գեղարվեստի ակադեմիայի պատվավոր անդամներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:«Միասնական Ռուսաստան» կուսակցության անդամներ Կատեգորիա:Ռուս քաղաքական գործիչներ Կատեգորիա:Ռուս լրագրողներ Կատեգորիա:ԽՄԿԿ անդամներ Կատեգորիա:Վրացական «Ոսկե գեղմ» շքանշանի ասպետներ
Փարիզի մետրոպոլիտեն
Փարիզի մետրոպոլիտեն (Métro de Paris), Ֆրանսիայի մայրաքաղաք Փարիզում գործող արագընթաց ստորգետնյա հասարակական տրանսպորտի համակարգ։ Քաղաքի խորհրդանիշը հայտնի է քաղաքի սահմաններում իր խտության և դրա միատեսակ ճարտարապետության մեջ։ Այն հիմնականում ստորգետնյա է, 214 կիլոմետր երկարությամբ (133 մղոն)։ Ունի 303 կայարան, որոնցից 62-ը փոխանակվում են գծերի միջև։ Մետրոպոլիտենն ունի 16 գիծ, որից 14 ամենամեծերն են, իսկ 2-ը փոքր գծերը։ Երկու փոքր գծերը կոչվում են 3-րդ բիս և 7-րդ բիս որոնք նշանակում են 3-րդ եւ 7-րդ գծերի ճյուղեր։ Հետագայում դրանք պաշտոնապես դարձան առանձին գծեր ։
Փարիզի մետրոպոլիտենը Եվրոպայոււմ Մոսկվայից հետո երկրորդ և աշխարհում տասներրորդ ամենաերկար մետրոպոլիտենն է։ 2015 թվականին այն 1,520 միլիարդ ուղևորի է տեղափոխել, իսկ օրական 4,16 միլիոն ուղևոր, որը կազմում է Փարիզի ամբողջ տրանսպորտային պահանջարկի 20%-ը։ 2016 թվականին այն դարձել է աշխարհի լավագույն հասարակական տրանսպորտային համակարգը։
Փարիզի մետրոպոլիտենը Եվրոպայում ամենահին մետրոպոլներից մեկն է (չորրորդը Լոնդոնի, Բուդապեշտի և Գլազգոյի մետրոպոլիտեներից հետո)։ Առաջին գծի բացումը տեղի ունեցավ 1900 թվականի հուլիսի 19-ին։ Այն արագորեն ընդլայնվեց մինչեւ Առաջին համաշխարհային պատերազմը, իսկ 1920-ական թվականներին ավարտվեց։ Երկրորդ համաշխարհային պատերազմից հետո ցանցը համալրվել է նոր գնացքներով, ինչը թույլ կտար բարձրացնել երթևեկության ծավալը։ Մետրոպոլիտենի դիզայներն է Հեկտոր Գիմարդին։
Փարիզի մետրոպոլիտենի շահագործվում է Régène autonome des transports parisiens-ի (RATP) կողմից, նաև՝ ավտոբուսային ծառայությունների, թեթև երկաթուղային գծերի և շատ ավտոբուսային երթուղիների օպերատորն է։
Պատմություն
Փարիզի քաղաքային երկաթուղային համակարգի առաջին հստակ առաջարկը ներկայացրեց քաղաքացիական շինարար Ֆլորենս դե Կերեզուետը։ Այս ծրագիրը կոչվում էր «ստորգետնյա մալուխային համակարգ»։ 1871 թ. նոյեմբերի 19-ին Սեն նահանգի ընդհանուր խորհուրդը 40 ինժեներների թիմ է հանձնել քաղաքային երկաթուղային ցանցի նախագծման համար։ Այս թիմը առաջարկել է մի ցանց, որն ունի «բազմաթիվ խաչեր կազմող խաչ» երթուղիների օրինակ։ 1872 թվականի մայիսի 11-ին Խորհուրդը հաստատեց ծրագիրը, սակայն Ֆրանսիայի կառավարությունը մերժեց այդ ծրագիրը։ Այս կետից հետո լուրջ բանավեճ տեղի ունեցավ, թե արդյոք նոր համակարգը պետք է բաղկացած լինի վերգետնյա գծերից, թե ստորգետնյա, այս բանավեճը ընդգրկում էր Ֆրանսիայում բազմաթիվ կուսակցություններ և քաղաքական գործիչներ, որոնցից են` Վիկտոր Հյուգոն, Գայ դե Մապասանտը և Էյֆելյանների միությունը։ Թեժ քննարկումները շարունակեցին մինչեւ 1892 թվականը։ Եվ ի վերջո ստորգետնյա տարբերակը հայտնվել է որպես նախընտրելի լուծում, քանի որ Փարիզի կենտրոնական փողոցներում իրավունքի գնումը մետրոպոլիտենի համար, 20 մետրանոց երկաթուղու համար յուրաքանչյուր մետրի համար գնահատվում է 70,000 ֆրանկ։ Վերջին խոչընդոտը դա քաղաքային մտահոգությունն էր՝ քաղաքային երկաթուղային համակարգին ազգային արժեքների միջամտության վերաբերյալ ։
Ցանց
Փարիզի մետրոպոլիտենի կայարանները շատ մոտ են իրար` միջինում 548 մետր հեռավորության վրա։ Մետրոպոլիտենը հիմնականում ստորգետնյա է (214 կմ-ից 197 կմ)։ Վերգետնյա հատվածները գտնվում են Փարիզի 1, 2, 5 և 6 գծերի վրա։ Նյու-Յորքի մետրոյի նման և ի տարբերություն Լոնդոնի մետրոյի, Փարիզի մետրոպոլիտենը հիմնականում օգտագործում է երկկողմանի թունելներ։ Ինչպես ֆրանսիական մետրոյի եւ տրամվայների մեծ մասի համակարգերում, գնացքները աջ կողմում են։
Աշխատանքային ժամեր
Փարիզի մետրոպոլիտենը սկսում է գործել ժամը 05:30-ից և ավարտում աշխատանքները 01:15-ին:
Ամանորին և այլ պետական միջոցառումներին Փարիզի մետրոպոլիտենի 1, 4, 6, 9 և 14 գծերը աշխատում են ամբողջ օրը ։
Հարմարություններ
2012 թ. հունիսի 26-ից հայտարարվեց, որ մետրոպոլիտենի շատ կայաններում կգործի Wi-Fi կապ։ Այն անվճար է, իսկ ավելի արագ ինտերնետ կապ ցանկացողների համար առաջարկված է վճարովի այլընտրանքային տարբերակներ ։
Շարժակազմ
Շարժակազմը ունի պողպատե անիվ եւ ռետինե տուրբինային շարժակազմ։ Փարիզի մետրոյի շարժակազմի շարքը կոդավորված է MF (նշանավոր երթուղիների համար) և MP (ավտոբուսային ուղիների) նշումով։
Տես նաև
Կատեգորիա:Ֆրանսիայի տրանսպորտ Կատեգորիա:Փարիզի տնտեսություն
Dark & Wild
BTS հիփ հոփ խմբի առաջին ստուդիական ալբոմը։ Թողարկվել է 2014 թվականի օգոստոսի 19-ին։ Կազմված է 14 երգից, որտեղ գլխավորը «Danger» սինգլն է։ Հետո խումբը «War of Hormone» սինգլի գովազդումը։ 2014 թվականին «Dark & Wild»-ը դարձավ Կորեայի ամենաշատ վաճառվող 14 ալբումներից մեկը։
Պատրաստություն ռելիզին
2014 թվականի օգոստոսի 5-ին BigHit-ը թողարկեց «방탄소년단 'DARK & WILD' Comeback Trailer» տեսահոլովակը, որտեղ կային անտառների անիմացիոն և սև-սպիտակ նախշերով տեսարաններ, որն ուղեկցվում էր Rap Monster-ի ռեփով ։ Օգոստոսի 7-ին ընկերությունը հրապարակեց նոր ալբոմի առաջին լուսանկարը։ Ավելի ուշ սոցիալական կայքերում տեղադրվեց երգերի պաշտոնական ցանկը ։ Օգոստոսի 19-ին անցկացվեց շոուքեյսը, որտեղ խումբը կատարեց «Let Me Know», «Danger» և «War of Hormone» սինգլները ։
Երաժշտական հոլովակներ
Օգոստոսի 19-ին թաղարկվեց «Danger» սինգլի տեսահոլովակը ։ Երկու ամիս անց՝ հոկտեմբերի 21-ին, թողարկվել է «War of Hormone» երգի տեսահոլովակը ։
Մրցանակներ և անվանակարգեր
Golden Disk Awards
Ծանոթագրություններ
Կատեգորիա:2014 ալբոմներ Կատեգորիա:BTS խմբի ալբոմներ
Ալլա Բարխատնովա
Ալլա Բարխատնովա (Бархатнова Алла Викторовна, ), առաջին գումարման Դոնեցկի Ժողովրդական Հանրապետության Ժողովրդական խորհրդի պատգամավոր, Ազատ Դոնբաս խմբակցության քարտուղար, 2014-2018 թվականների արտաքին քաղաքականության, միջազգային կապերի, տեղեկատվական քաղաքականության և տեղեկատվական տեխնոլոգիաների հարցերով Ժողովրդական խորհրդի քարտուղար ։
Կենսագրություն
Ավարտել է Դրուժկովկա քաղաքի դպրոցը։
Ավարտել է Մոսկվայի շրջանի Լոբնյա քաղաքում «չափագիտության միջոցների ավտոմատացման Համամիութենական գիտահետազոտական ինստիտուտը»։ Ինստիտուտի ավարտից հետո զբաղվել է ձեռնարկատիրական գործունեությամբ ։
2000-2006 թվականներին աշխատել է «Զարեչնի» ՍՊԸ-ում և «Կոմպոլ» ՊԿՊ ՍՊԸ-ում՝ որպես գլխավոր հաշվապահ ։
2006-2010 թվականներին աշխատել է «Կոմպոլ» ՍՊԸ-ի կոմերցիոն հարցերով փոխտնօրեն, 2010 թվականից «Տեխնիկա Լանիվի համար» ՍՊԸ-ի տնօրեն ։
2014 թվականին գուդուն Դոնբասում ռազմական գործողությունների սկսվելուց հետո, «Դրուժկովկայի տարածքային համայնքի» կազմում, գլխավորում էր Սլավյանսկից և Կրամատորսկից փախստականների վերաբնակեցման աշխատանքները, օգնություն էր ցուցաբերում հարկադիր վերաբնակներին։ Ակտիվորեն մասնակցել է ԴԺՀ ինքնորոշման հանրաքվեի կազմակերպմանն ու անցկացմանը Դրուժկովկայում ։
2014 թվականին աշխատել է ԴԺՀ աշխատանքի և սոցիալական քաղաքականության նախարարությունում որպես գլխավոր հաշվապահ՝ շարունակելով կամավորական գործունեությունը հարկադիր վերաբնակների օգնության հարցում։ 2014 թվականին նոյեմբերին ընտրվել է Դոնեցկի Ժողովրդական Հանրապետության առաջին գումարման Ժողովրդական խորհրդի պատգամավոր «Ազատ Դոնբաս» դաշինքից, Ժողովրդական խորհրդի բյուջեի, ֆինանսների և տնտեսական քաղաքականության կոմիտեի անդամ, Ժողովրդական խորհրդի արտաքին քաղաքականության, միջազգային կապերի, տեղեկատվական քաղաքականության և տեղեկատվական տեխնոլոգիաների հարցերով կոմիտեի քարտուղար ։
2019 թվականին, հրաժարվել է աջակցել կամավոր զինվորական ծառայությանը կանանց համար Ռուսաստանում      ։
Ծանոթագրություններ
Կատեգորիա:Ուկրաինայի կին քաղաքական գործիչներ
Լիբանանի Օլիմպիական կոմիտե
Արտաքին հղումներ
Կատեգորիա:Ազգային օլիմպիական կոմիտեներ Կատեգորիա:Լիբանան
Լենա Նազարյան
Լենա Ռաֆայելի Նազարյան, հայ լրագրող, քաղաքական գործիչ, ՀՀ Ազգային ժողովի 7-րդ գումարման խորհրդարանի փոխխոսնակ ։ ՀՀ ԱԺ 6-րդ գումարման պատգամավոր («Քաղաքացիական պայմանագիր» կուսակցություն,) ։
Կենսագրություն
Ծնվել է 1983 թվականի մարտի 9-ին Երևանում, Հայկական ԽՍՀ ։
Կրթություն
2007 թվականին ավարտել է ԵՊՀ ժուռնալիստիկայի ֆակուլտետը, միաժամանակ՝ Ժուռնալիստիկայի հայկական դպրոցի մեկամյա դասընթացը։ 2014 թվականին ավարտել է Ժամանակակից արվեստի ինստիտուտը ։
Աշխատանքային գործունեություն
2013-2015 թվականներին եղել է «Քաղաքացիական պայմանագիր» հանրային-քաղաքական միավորման կառավարման խորհրդի անդամ։ 2015 թվականին ընտրվել է «Քաղաքացիական պայմանագիր» կուսակցության վարչության փոխնախագահ։ 2016 թվականին ընտրվել է «Քաղաքացիական պայմանագիր» կուսակցության վարչության անդամ ։
Պարգևներ
2013 թվականին «Ասպարեզ» լրագրողների ակումբի կողմից արժանացել է «Խոսքի ազատություն» մրցանակին ։
Ընտանիք
Ամուսնացած է Պետգույքի վարչության պետ Նարեկ Բաբայանի հետ ։
Ծանոթագրություններ
Կատեգորիա:Քաղաքացիական պայմանագիր կուսակցության անդամներ Կատեգորիա:ՀՀ ԱԺ 6-րդ գումարման պատգամավորներ Կատեգորիա:Հայ լրագրողներ Կատեգորիա:ԵՊՀ ժուռնալիստիկայի ֆակուլտետի շրջանավարտներ Կատեգորիա:«Ելք» դաշինքի անդամներ Կատեգորիա:ՀՀ ԱԺ 7-րդ գումարման պատգամավորներ Կատեգորիա:ՀՀ ԱԺ 8-րդ գումարման պատգամավորներ Կատեգորիա:Հայ քաղաքական գործիչներ
Հաննա Գրոնկևիչ Վալց
Հաննա Բեատա Գրոնկևիչ Վալց (Hanna Beata Gronkiewicz-Waltz, ), լեհ քաղաքական գործիչ և իրավաբան։ Լեհաստանի Ազգային բանկի նախագահ (1992—2000)։ 2006 թվականից մինչև 2018 թվականը եղել է Վարշավայի քաղաքապետ։
Կրթություն և դասախոսական գործունեություն
Ավարտել է Վարշավայի համալսարանի իրավունքի և վարչակազմի ֆակուլտետը (1975), իրավաբանական գիտությունների դոկտոր, բանկային իրավունքի մասնագետ։
1981 թվականից աշխատել է Վարշավայի համալսարանի իրավաբանական և վարչական գիտությունների ինստիտուտում։ 1990 թվականից՝ Վարշավայի կաթոլիկ աստվածաբանության ակադեմիայի կանոնական իրավունքի ֆակուլտետի դոցենտ։ 1989-1992 թվականներին եղել է խորհրդարանի հասարակական իրավունքի հարցերով փորձագետ։ 1991 թվականին ընդգրկվել է բանկային իրավունքի կոդիֆիկացման հանձնաժողովի կազմում։ Իրավական հարցերով գիտական աշխատանքների հեղինակ է։
1980 թվականին եղել է Վարշավայի համալսարանի իրավունքի և վարչակազմի ֆակուլտետում Համապոլի «Սոլիդարնոստ» պրոֆմիավորման կազմակերպության հիմնադիրների թվում, 1989-1992 թվականներին ղեկավարել է այդ կազմակերպությունը։
Քաղաքական գործունեություն
1992 թվականի մարտի 5-ից մինչև 2001 թվականի հունվարի 10-ը՝ Լեհաստանի Ազգային բանկի նախագահ։ Ամերիկյան Global Finance ամսագիրը չորս անգամ նրան ճանաչել է Եվրոպայի Կենտրոնական բանկի լավագույն նախագահ։ ԶԼՄ-ներում նրան անվանում էին «լեհական ֆինանսների երկաթե լեդի»։
2001-2004 թվականներին եղել է Վերակառուցման և զարգացման եվրոպական բանկի (ՎԶԵԲ) փոխնախագահ։ 2005 թվականին ընտրվել է լեհական Սեյմի պատգամավոր «Քաղաքացիական պլատֆորմ» Լիբերալ կուսակցությունից։
2006 թվականի նոյեմբերի 26-ին, պահպանողական ազգայնական կոալիցիայի ներկայացուցիչ Կազիմեժ Մարցինկևիչի դեմ բացառապես համառ պայքարում հաղթել է Վարշավայի նախագահական ընտրությունների երկրորդ փուլում (ձայների 53,18 %)։ 2010 թվականի նոյեմբերին վերընտրվել է Վարշավայի նախագահ՝ առաջին փուլում հավաքելով ձայների 53,67 %-ը։
Արտաքին հղումներ
Կատեգորիա:Պատվո լեգեոնի շքանշանի սպաներ Կատեգորիա:Լեհաստանի քաղաքական գործիչներ Կատեգորիա:Լեհաստանի իրավաբաններ Կատեգորիա:Լեհ տնտեսագետներ Կատեգորիա:Բևեռային աստղի շքանշանի 2-րդ դասի ասպետներ Կատեգորիա:Գիտությունների դոկտորներ Կատեգորիա:Վարշավայի համալսարանի շրջանավարտներ
Սիրիայի հրաբուխների ցանկ
Ստորև ներկայացվում է՝ Սիրիայի Արաբական Հանրապետության տարածքում գործող և քնած հրաբուխների ոչ ամբողջական ցանկն է։
Ծանոթագրություններ
Կատեգորիա:Հրաբուխների ցանկեր Կատեգորիա:Սիրիայի հրաբուխներ Կատեգորիա:Ցանկեր:Սիրիա
Յուսուֆ Քարշի կիսանդրի (Օտտավա)
Պատմություն
Հուշարձանը տեղադրվել է Կանադայում ՀՀ դեսպանության նախաձեռնությամբ, կանադահայ համայնքի ֆինանսավորման, Կանադայի կառավարության՝ մասնավորապես Կանադայի Ժառանգության նախարարության և Մայրաքաղաքային հանձնաժողովի հետ համագործակցության արդյունքում՝ հայ-կանադական դիվանագիտական հարաբերությունների հաստատման 25-ամյակի և Կանադայի Համադաշնության 150-ամյակի կապակցությամբ։ Գտնվում է Օտտավայի կենտրոնում` Համադաշնության պուրակում ։
Հուշարձանի բացումը կատարել են Կանադայում ՀՀ արտակարգ և լիազոր դեսպան Արմեն Եգանյանը, Կանադայի Սենատի նախագահ Ջորջ Ֆյուրին և հուշարձանի հեղինակ, կանադահայ քանդակագործ Մկրտիչ Տարագճեանը, բացման արարողությանը ներկա են գտնվել Կանադայի արտաքին գործերի և ժառանգության նախարարությունների բարձրաստիճան ներկայացուցիչներ, դիվանագետներ, հայ համայնքային կառույցների ղեկավարներ, բազմաթիվ կանադահայեր, լրագրողներ։
Հեղինակներ
Քանդակի հեղինակը դոկտոր Մկրտիչ Տարագճեանն է։ Հուշարձանի ինժեներական նախագիծը կատարվել է Սուրէն Հաճեանի կողմից։
Ծանոթագրություններ
Կատեգորիա:Կանադայի հուշարձաններ
Էմուլսիա
Էմուլսիա (emulsio, - կաթ, կթել), դիսպերս համակարգեր, որոնցում և՛ դիսպերսվող միջավայրը, և՛ դիսպերս ֆազը հեղուկ են, ընդ որում երկու ֆազն էլ իրար մեջ կամ բոլորովին չլուծվող, կամ քիչ լուծվող հեղուկներ են։
Էմուլսիաներում բոլոր ֆազերը շարժուն են և բացարձակ կամ մասնակիորեն չեն լուծվում իրար մեջ, այսինքն դիսպերս միջավայրը (ավելի հաճախ՝ ջուրը) և դիսպերս ֆազը խիստ տարբերվում են բևեռայնությամբ, հետևաբար իրար մեջ չեն լուծվում։ Էմուլսային համակարգերում ոչ բևեռային կամ քիչ բևեռային հեղուկ ֆազին անվանում են յուղ, իսկ ավելի բևեռային ֆազին՝ ջուր։
Էմուլսիա կազմող հեղուկները խիստ տարբերվում են իրենց միջմոլեկուլային ուժերով և որպես կանոն տարբերվում են նաև իրենց բևեռականությամբ։ Տիպական էմուլսիաներում որպես պոլյար հեղուկ օգտագործվում է ջուրը, իսկ ոչ պոլյար կամ քիչ պոլյար հեղուկներ են օրգանական շատ նյութեր (բենզոլ, նավթ, անիլին, յուղ, մոնոմեր և այլն), որոնց, անկախ, նրանց քիմիական բնույթից, պայմանականորեն անվանում են յուղեր։
Հիմնական տեսակներ
Էմուլսիաները սովորաբար լինում են երկու տիպի՝
Այն համակարգերը, որոնք օժտված են ավելցուկային էներգիայով անկայուն են։ Այդ ավելցուկային էներգիան էմուլսիոն խառնուրդներում նվազում է միջֆազային մակերեսների կրճատման շնորհիվ, որը տեղի է ունենում դիսպերս ֆազի առանձին կաթիլների իրար հետ միաձուլման՝ կռալեսցենցման հետևանքով։ Այդ բանի պատճառով դիսպերս համակարգը բաժանվում է երկու իրար մեջ չլուծվող շերտերի։ Որպեսզի էմուլսիաները կայունացվեն, նրանց ավելացնում են այնպիսի նյութեր, որոնք ադսորբվելով կաթիլների վրա խանգարում են նրանց իրար միացմանը։ Այդ կայունացնող նյութերը՝ ստաբիլզատորները, կոչվում են էմուլգատորներ, որոնք կախված իրենց բնույթից, էմուլսիաները ստաբիլացնում են կամ մակերեսային լարումը փոքրացնելու ճանապարհով, էմուլսիոն մասնիկին հաղորդելով նույն լիցքը, կամ միջֆազային բաժանման մակերեսին մեխանիկական ամրությամբ օժտված կոմպակտ թաղանթ առաջացնելու ճանապարհով։ Էմուլգատորի դեր են կատարում օճառը, սպիտակուցները և մի շարք սինթետիկ՝ մեծ մասամբ մակերեսորեն ակտիվ նյութեր։ Յուղ-ջուր տիպի էմուլսիաների համար լավ էմուլգատորներ են օճառը՝ նատրիումի կամ կալիումի ածխածնային երկար շղթայով օրգանական թթուների ջրալուծ աղերը, իսկ ջուր-յուղ տիպի էմուլսիաների համար՝ ոչ ջրալուծ օճառները, օրգանական թթուների կալցիումի, մագնեզիումի աղերը։ Լավ էմուլգատորներ են որոշ բնական նյութեր՝ ժելատինը, սպիտակուցները և այլն։ Այսպես, կովի կաթի մեջ, որտեղ էմուլսիա են առաջացնում յուղի կաթիլները ջրի մեջ դիսպերսվելով, որպես էմուլգատոր, ծառայում է կազեինը, իսկ կաուչուկատու բույսերի կաթնահյութերի՝ լատեքսի մեջ՝ սպիտակուցային նյութերը։ A. երկու չխառնվող հեղուկներ,
В. 2-րդ փուլում ցրրելով մասնիկները ձևավորվում է անկայուն էմուլսիա[[,
C. Կոագուլացում 2-րդ փուլի մաս, որի ժամանակ տեղի է ունենում բաժանում
Էմուլսիաներում դիսպերս ֆազն այն բաղադրիչն է, որը քանակով ավելի քիչ է։ Էմուլսիաների օրինակ են կաթը, կարագը, սերուցքը, թթվասերը և այլն։ Էմուլսիաներում դիսպերս ֆազի մասնիկները փոքր կաթիլների ձևով բաշխված են դիսպերս միջավայրում, որոնցում մասնիկների չափսերը տատանվում են 10−1•5•10−3 սմ սահմաններում։
Ստացում
Հիդրոֆիլ փոշիաձև էմուլգատորներ են՝ կավերը, կավիճը, գիպսը, ապակին, իսկ հիդրոֆոբ են՝ կապարի ու սնդիկի սուլֆիդներն ու յոդիդները, որոշ օրգանական նյութեր, մուրը։ Հիդրոֆիլ էմուլգատորները՝ ջուր-յուղ տիպի էմուլսիաները։ Այդ ձևով կարելի է ստանալ մինչև 90-99% դիսպերս ֆազ պարունակող էմուլսիաներ (օրինակ, 95% բենզոլը ջրում կամ 99% պարաֆինը ջրում), որոնցում առաջացած մեխանիկական ամուր շերտերը խանգարում են կոալեսցենցմանը։
Էմուլսիաներն ըստ դիսպերս ֆազի պարունակության ընդունված է բաժանել որոնցում դիսպերս ֆազի պարունակությունը համապատասխանաբար կազմում է 2% և դրանից բարձր։ Այդպիսի էմուլսիաների կայունացման պայմաններն իրարից խիստ տարբերվում են։
Էմուլգատորներն ադսորբում են դիսպերս կաթիլների և դիսպերս միջավայրի բաժանման սահմանին և ոչ միայն ապահովում են էմուլսիայի կայունությունը, այլև պայմանավորում են դրա տիպը։ Էմուլսիային էլեկտրոլիտի ավելացումը հանգեցնում է ֆազերի շրջմանը, ինչի հետևանքով էմուլսիան մի տիպից անցնում է մյուս տիպին։ Օրինակ, յուղ-ջուր տիպի էմուլսիա հանդիսացող կաթի վերամշակման ժամանակ, դրա վրա մեխանիկական ներգործությունը հանգեցնում է ֆազերի շրջմանը, ինչի շնորհիվ կարելի է ստանալ կարագ, ինչը ջուր-յուղ տիպի էմուլսիա է։
Էմուլսիաների քայքայում
Կոլոիդ ֆազի մասնիկների միավորման հետևանքով տեղի է ունենում էմուլսիայի շերտավորում երկու առանձին ֆազերի։ Էմուլսիաների քայքայումը տեղի է ունենում նաև էլեկտրոլիտների լուծույթների ազդեցությամբ, ըստ Շուլցեի-Գարդիի կանոնի։
Գործնականում հարկ է լինում ոչ միայն էմուլսիաների կայունավումը, այլ հակառակը, նրանց քայքայումը։ Նոսր էմուլսիաների քայքայումը կատարում են էլեկտրոլիտ օգտատագործելով, որի դեպքում տեղի է ունենում կրկնակի էլեկտրական շերտի չեզոքացում և զետա-պոտենցալի անկում, իսկ այնուհետև՝ կոալեսցենցում։ Էմուլսիաները քայքայում են նաև քիմիական ճանապարհով։ Այսպես, յուղային էմուլսիաները, որոնք ստաբիլացված են օճառով, կարելի է քայքայել հանքային թթուներով։ Էմուլսիաների քայքայման տարածված եղանակն է ցենտրիֆուգը, որն օգտագործվում է արդյունաբերության և գյուղատնտեսության մեջ (օրինակ, կաթից սերուցքի անջատումը)։ Նավթի հանույթը կատարվում է ջուրը նավթի մեջ էմուլսիոն խառնուրդի ձևով, իսկ նրա քայքայման համար օգտագործում են էլեկտրական դաշտ։ Անձափ մեծ է էմուլսիաների կենսաբանական նշանակությունը։ Կաթը և ձվի դեղնուցը յուղ-ջուր տիպի էմուլսիաներ են։ Չարպերի յուրացումը օրգանիզմում կատարվում է լեղիի ազդեցությամբ ճարպերի էմուլգացմամբ։
Կիրառում
Էմուլսիաների կայունությունը մեծացնելու համար լայնորեն օգտագործում են կայունացուցիչներ, որոնք կոչվում են նաև էմուլգատորներ։ Որպես էմուլգատորներ սովորաբար կիրառում են ՄԱՆ-երը, ԲՄՄ-երը կամ խիստ մանրացված փոշիները։ Հիդրոֆիլ էմուլգատորները լավ են կայունացնում ուղիղ էմուլսիաները, իսկ հիդրոֆոբները՝ շրջված էմուլսիաները։ Էմուլսիաների կիրառական նշանամությունը մեծ է հատկապես պոլիմերման շատ պրոցեսներում օրինակ, սինթետիկ կաուչուկների, պոլիվինիքլորիդի, պոլիակրիլանիտրիլի ստացումը։ Էմուլսիաները մեծ նշանակություն ունեն դեղնանյութերի և սննդանյութերի արտադրության մեջ (օրինակ, մարգարինի արտադրությունը)։
Արտաքին հղումներ
Կատեգորիա:Կոլոիդային քիմիա Կատեգորիա:Հեղուկ համակարգեր
Օֆուա (Սոմի գավառ)
Օֆուա (Offoy), համայնք Ֆրանսիայի Պիկարդիա մարզի Սոմ գավառում :
Բնակչությունը 2006 թվականի դրությամբ կազմում է 223 մարդ, բնակչության խտությունը` 31.41 մարդ/կմ²: Բնակավայրը զբաղեցնում է 7.1 կմ² տարածք:
Աշխարհագրություն
Գտնվում է Փարիզ քաղաքից 115 կմ հյուսիս-արևելք, Ամյեն քաղաքից 55 կմ արևելք:
Տնտեսություն
2010 թվականին ուներ 149 աշխատունակ (15-64 տարեկան) բնակիչ, որոնցից ակտիվ էին 102-ը, իսկ ոչ ակտիվները` 47: Ակտիվության ցուցանիշը կազմում է 68,5 %: 102 աշխատունակ մարդկանցից աշխատել է 95 անձ (55 տղամարդ և 40 կին): Գործազուրկ են եղել 7 անձ (2 տղամարդ և 5 կին): 47 անաշխատունակներից 12-ը եղել են աշակերտներ կամ ուսանողներ, 21-ը` թոշակառուներ, իսկ 14-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
Օլվիա
Կատեգորիա:Քաղաք-պետություններ Կատեգորիա:Հին Հունաստանի գաղութներ Կատեգորիա:Ուկրաինայի հին պատմություն Կատեգորիա:Եվրոպայի անհետացած քաղաքներ Կատեգորիա:Հին Հունաստանի քաղաքներ Կատեգորիա:Ուկրաինայի պատմություն Կատեգորիա:Նիկոլաևի մարզ Կատեգորիա:Հնագիտություն
Մենթոն
Կոմունայի հրապարակը 71,00 կմ² է, բնակչությունը՝ 27 955 մարդ (2006 թվականի տվյալներով) և կայունացման միտում ունի, 2012 թվականի տվյալներով բնակչության թիվը դարձել է 29 073 մարդ, իսկ բնակչության խտությունը՝ 1710,2 մարդ/կմ²։
Աշխարհագրական դիրք
Մենթոնը քաղաք-հանգստավայր է Ֆրանսիական Ռիվիերայի Լազուր ափին, վերջին ֆրանսիական քաղաքը, որը գտնվում է Իտալիայի սահմանին կից։ Սահմանից այն կողմ գտնվում է Վենտիմիլյան։ Մենթոնը տարբերվում է շատ մեղմ կլիմայով, որի շնորհիվ քաղաքում կան բազմաթիվ այգիներ և զբոսայգիներ։
Պատմություն
Մինչև 1861 թվականը այն եղել է Մոնակոյի իշխանության մաս։ Անցնելով Նապոլեոն III-ի հսկողության տակ՝ բնակիչների խնդրանքով հանձնվել է Ֆրանսիային։ Բնակիչները Կառլ III-ին խնդրել են ճանաչել Մոնակոյի անկախությունը։ Երկրորդ համաշխարհային պատերազմի ժամանակ քաղաքը Ֆրանսիայի օկուպացիոն գոտու ամենամեծ կենտրոնն էր։
Բնակչություն
Համայնքի բնակչությունը 2011 թվականին կազմել է 28 926 մարդ, իսկ 2012 թվականի տվյալներով կազմել է 29 073 մարդ ։
Բնակչության թվաքանակի դինամիկան ։
Տնտեսություն
2010 թվականի տվյալներով աշխատունակ տարիքի (15-ից 64 տարեկան)  17 523 մարդկանցից 12 940-ը եղել են տնտեսապես ակտիվ, իսկ 4583-ը ակտիվ չեն եղել (տնտեսական ակտիվության ցուցանիշը 73,8 %, 1999 թվականին՝ 70,4 %): 12 940 ակտիվ աշխատունակ բնակչությունից աշխատել է 11 492-ը (5939 եղել է տղամարդ, իսկ 5553՝ կին), 1448-ը համարվել են գործազուրկ (630 տղամարդ և 818 կին)։ 4583 աշխատունակ մարդկանց մեջ ոչ ակտիվ քաղաքացիները 1595-ն են եղել, որոնք կա՛մ աշակերտ էին, կա՛մ ուսանող, 1515-ը՝ թոշակառու, իսկ 1473-ը ակտիվ չեն եղել այլ պատճառներով ։
2010 թվականին հասարակությունում հաշվվում էր 15 119 հարկ վճարող տնային տնտեսություններ, որտեղ ապրում էր 26 275,5 մարդ։ Ընդ որում, եկամուտը կազմում էր 19 հազար 477 եվրո՝ մեկ հարկ վճարողի համար ։
Կիտրոնի փառատոն
XV դարից Մենթոնում աճեցնում են ցիտրուսային մրգեր, հիմնականում՝ կիտրոններ։ Կիտրոնը համարվում է քաղաքի խորհրդանիշը, տեղական կիտրոնները արժանանում են բարձր գնահատականի իրենց հարուստ համային ու բուրային տվյալների շնորհիվ։ Ամեն տարի փետրվարի վերջին, մարտ ամսվա սկզբին քաղաքում անցկացվում է գունագեղ կիտրոնի փառատոն, որի շրջանակներում կազմակերպվում է տոնական երթ, ինչպես նաև ստեղծում են բազմաթիվ ցիտրուսային կոմպոզիցիաներ ։
Ծանոթագրություններ
Կատեգորիա:Ֆրանսիայի նավահանգիստներ Կատեգորիա:Միջերկրական ծովի նավահանգիստներ Կատեգորիա:Ֆրանսիայի կոմունաներ Կատեգորիա:Նախկին հանրապետություններ Կատեգորիա:1848 թվականին հիմնադրված բնակավայրեր
Քվակերներ
Քվակերներ (quakers, բառացի՝ ցնցվողներ, ինքնանվանումը՝ Բարեկամների միություն), 17-րդ դարի կեսին Անգլիայում առաջացած Բողոքական ճյուղ։ Ըստ Քվակերների դավանաբանության՝ Աստված գտնվում է յուրաքանչյուր մարդու հոգում և մատնանշում է բարոյական կատարելագործման ուղին, որին պետք էր հասնել «սուրբ հոգու պայծառացմամբ», «ներքին լույսով», որի հիմնական պայմանը անտրտունջ աղոթքն է։ Սկզբում Քվակերների սոցիալական կազմը զուտ մանրաբուրժուազ էր։ Հետագայում նրանց համայնքներ մուտք գործեցին խոշոր կապիտալիստներ։ Ըստ քվակերների, հասարակության հեղափոխական վերափոխմանը հակասում է անձի բարոյական ինքնակատարելագործումը։ Քվակերների համայնքներ կան ԱՄՆ-ում, Մեծ Բրիտանիայում, Կանադայում, Արևելյան Աֆրիկայի երկրներում, ընդհանուր առմամբ մոտ 200.000 մարդ։
Արտաքին հղումներ
Կատեգորիա:Աղանդներ Կատեգորիա:Բողոքականություն
Սուրբ Գևորգ եկեղեցի (Կուրնակովկա)
Սուրբ Գևորգ եկեղեցի (Церковь Георгия Победоносца), ուղղափառ տաճար ՌԴ Ռոստովի մարզի Կուրնակովկա խուտորում։ Ենթարկվում  է Վոլգոդոնսկի և Սալսկի թեմին, Բելայա Կալիտվաի գործակալություն։ Գտնվում է ավերակ վիճակում, ստեղծվել է նոր ծուխ ։ Կոչվում է հռոմեական բանակի զինվոր, քրիստոնեության նահատակ, ամենաշատ մեծարվող սրբերից մեկի` Սուրբ Գևորգի (Սուրբ Գևորգ Զորավար) անունով։
Պատմություն
Այժմ ավերակներում գտնվող տաճարի հիմքի պատին պահպանվել է այն աղյուսը, որի վրա գրված է տարեթիվը` 1860 թվական ։
1931 թվականին եկեղեցին փակվել է, 1932 թվականին այնտեղ կազմակերպվել է ակումբ։ Այնուհետև տաճարի ներսում ստեղծվել է տեղի կոլտնտեսության հացահատիկի պահեստ։ Վանքը վերապրել է Հայրենական մեծ պատերազմը, որից հետո այն նորից ծառայել է որպես հացահատիկի պահեստ։ Ապա քանդվող շենքը լքվել է և բարձիթողի վիճակում մնացել մինչև նոր հազարամյակի սկիզբը։
Ներկայումս տեղի խուտորների բնակիչները հին քարուքանդ տաճարի կողքին կազմակերպել են Սուրբ Գևորգ եկեղեցու նոր ծուխ, որի վանահայրը քահանա Ալեքսանդր Կալաբուխովն է։
Հղումներ
Կատեգորիա:Տաճարներ այբբենական կարգով Կատեգորիա:Ռոստովի մարզի եկեղեցիներ
Ուզգեն
Ուզգեն (Өзгөн, Ўзган, O'zgan), քաղաք, Ղրղզստանի ԽՍՀ Օշի մարզի Ուզգենի շրջանի կենտրոնը, Կարադարյա գետի աջ ափին։
Պատմություն
Առաջացել է մեր թվարկությունից առաջ վերջին դարերում, մեծ դեր խաղացել հատկապես 11-12-րդ դարերում։
Ուզգենում պահպանվել են 11-12-րդ դարերում ճարտարական հուշարձաններ․ մինարեթ՝ զարդարված 12 շարք ձևավոր շարվածքով, և միմյանց կից 3 գմբեթավոր դամբարաններ՝ միջին (ավերակ), հյուսիս և հարավ, որոնց հարդարանքում կիրառված են ձևավոր շարվածք, փորագրա-զարդված գաջ և թրծակավ։
Կատեգորիա:Ղրղզստանի քաղաքներ Կատեգորիա:Մետաքսի ճանապարհի բնակավայրեր
Յուրիկ (Կլյազմայի վտակ)
Յուրիկ (Юрик), գետ Ռուսաստանում, հոսում է Վլադիմիրի մարզում, Բաշկորտոստանի Հանրապետությունում։ Գետաբերանը տեղակայված է Կլյազմա գետի աջ ափին՝ 299 կմ հեռավորության վրա։ Գետի երկարությունը՝ 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկի ավազանային շրջանին, գետի ջրատնտեսային տեղամասը՝ Կալյազմա գետն է, Օրեխովո-Զուևո քաղաքից մինչև Վլադիմիր քաղաք։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր
Մերի Լենդրյու
Մերի Լենդրյու (Mary Loretta Landrieu, ), ամերիկացի քաղաքական գործիչ, Լուիզիանա նահանգից ԱՄՆ-ի ավագ սենատորը 1997 թվականի հունվարի 3-ից մինչև 2015 թվականի հունվարի 3-ը, դեմոկրատական կուսակցության անդամ (կուսակցության պահպանողական թևի մեջ է մտնում)։
Կենսագրություն
Լենդրյուն պատկանում է հայտնի քաղաքական ընտանիքի։ Նրա հայրը՝ Մորիսը, եղել է քաղաքապետ (1970-1978), իսկ ավելի ուշ՝ ԱՄՆ-ի բնակարանային շինարարության և քաղաքային զարգացման նախարարը (1979-1981), իսկ նրա եղբայրը՝ Միթչը, Լուիզիանայի փոխնահանգապետն էր (2004-2010), որից հետո նա ստանձնել է Նոր Օռլեանի քաղաքապետի պաշտոնը։
Ավարտել է Լուիզիանա նահանգի համալսարանը 1977 թվականին։ Նա Լուիզիանայի Ներկայացուցիչների պալատի անդամ էր (1980-1988), հետագայում նահանգի պետական գանձապետն էր (1988-1996)։ Այս մասին հայտարարել է ԱՄՆ պետքարտուղարի օգնական Վիկտորիա Նուլանդը։
Եղել է 2004 թվականի ընտրություններում դեմոկրատներից փոխնախագահի պաշտոնի հնարավոր թեկնածուներից մեկը։
2014 թվականի մարտին Ռուսաստանի ԱԳՆ-ն ընդգրկվել է այն անձանց ցուցակում, որոնց նկատմամբ պատժամիջոցներ են սահմանվել։ Այն փակվել է Ռուսաստանի Դաշնություն՝ փոխադարձության հիման վրա՝ կապված Ուկրաինայի և Ղրիմի նկատմամբ ամերիկյան պատժամիջոցների հետ ։
Անձնական կյանք
Պատկանում է Հռոմեական կաթոլիկ եկեղեցուն։ Ամուսնացած է, ունի երկու երեխա։
Ծանոթագրություններ
Կատեգորիա:ԱՄՆ-ի դեմոկրատական կուսակցության անդամներ Կատեգորիա:21-րդ դարի ամերիկացի քաղաքական գործիչներ Կատեգորիա:20-րդ դարի ամերիկացի քաղաքական գործիչներ
Շուքգետ
Շուքգետ, գետակ Հայաստանի Սյունիքի մարզում, Խուստուփաձորի աջ օժանդակը։ Սկիզբ է առնում Շիկահողի գլուխ լեռան հյուսիսային լանջից և Շիկահող գյուղից 2,5 կմ հյուսիս–արևմուտք միանում մայր գետին։ Երկարությունը 2 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Խուստուփաձոր գետի վտակներ
Ուազմոն
Ուազմոն (Oisemont), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 1330 մարդ, բնակչության խտությունը` 165.42 մարդ/կմ²։ Բնակավայրը զբաղեցնում է 8.04 կմ² տարածք։
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 39 կմ արևմուտք։
Տնտեսություն
2010 թվականին ուներ 717 աշխատունակ (15-64 տարեկան) բնակիչ, որոնցից ակտիվ էին 487-ը, իսկ ոչ ակտիվները` 230։ Ակտիվության ցուցանիշը կազմում է 67,9 %։ 487 աշխատունակ մարդկանցից աշխատել է 419 անձ (218 տղամարդ և 201 կին)։ Գործազուրկ են եղել 68 անձ (34 տղամարդ և 34 կին)։ 230 անաշխատունակներից 56-ը եղել են աշակերտներ կամ ուսանողներ, 83-ը` թոշակառուներ, իսկ 91-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Լյուդմիլա Սուպրուն
Կենսագրություն
1982 թվականին ոսկե մեդալով ավարտել է Զապորոժիեի թիվ 1 դպրոցը և ընդունվել Տ. Շևչենկոյի անվան Կիևի պետական համալսարան, որն ավարտել է գերազանցությամբ՝ «իրավագետ-իրավաբան» մասնագիտությամբ։
Աշխատել է որպես ձեռնարկության իրավախորհրդատու՝ միաժամանակ ընդունվելով Ուկրաինայի Գիտությունների ակադեմիայի Վ. Կորեցկինի անվան պետության և իրավունքի ինստիտուտի ասպիրանտուրայի միջազգային իրավունքի և համեմատական վերլուծության բաժին։
Սուպրունը զբաղեցնում է հետևյալ պաշտոնները՝
Արտաքին հղումներ
Կատեգորիա:Տնտեսագիտական գիտությունների դոկտորներ Կատեգորիա:Ուկրաինայի կին քաղաքական գործիչներ Կատեգորիա:Կիևի համալսարանի շրջանավարտներ Կատեգորիա:20-րդ դարի կին քաղաքական գործիչներ
Վանչուգա
Վանչուգա (Ванчуга), գետ Ռուսաստանում, հոսում է Վլադիմիրի մարզում, Բաշկորտոստան Հանրապետությունում։ Գետաբերանը տեղակայված է Վոինինգա գետի ձախ ափին՝ 23 կմ հեռավորության վրա։ Գետի երկարությունը 20 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Ուրալի ավազանային շրջանին, գետի ջրատնտեսային տեղամասը՝ Մեծ Իկ գետն է, գետի ենթաավազանը բացակայում է։ Գետի գետային ավազանը Ուրալ գետն։
Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր
Ուասի
Ուասի (Oissy), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 235 մարդ, բնակչության խտությունը` 42.57 մարդ/կմ²։ Բնակավայրը զբաղեցնում է 5.52 կմ² տարածք։
Աշխարհագրություն
Գտնվում է Փարիզ քաղաքից 120 կմ հյուսիս, Ամյեն քաղաքից 18 կմ արևմուտք։
Տնտեսություն
2010 թվականին ուներ 167 աշխատունակ (15-64 տարեկան) բնակիչ, որոնցից ակտիվ էին 129-ը, իսկ ոչ ակտիվները` 38։ Ակտիվության ցուցանիշը կազմում է 77,2 %։ 129 աշխատունակ մարդկանցից աշխատել է 118 անձ (59 տղամարդ և 59 կին)։ Գործազուրկ են եղել 11 անձ (4 տղամարդ և 7 կին)։ 38 անաշխատունակներից 14-ը եղել են աշակերտներ կամ ուսանողներ, 19-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Սեֆիդ
Սեֆիդրուդ (նաև Սեֆիդ; ; ֆարսիից թարգմանած՝ «սպիտակ գետ», հնում՝ Մարդուս, Ամարդուս), խոշոր գետ Հյուսիսային Իրանում։ Ավելի վաղ ձևավորվել է լեռնային Կիզիլուզեն և Շահրուդ գետերի միախառնումից, Էլբուրս լեռնահամակարգի հարավային լանջերից, այժմ՝ սկիզբ է առնում Շաբանաու ջրամբարից։ Այնուհետև գետի ջրերը հատում են լեռնաշղթային արևմտյան վերջավորությունները և թափվում են Կասպից ծով՝ առաջացնելով լայն դելտա ։
Սեֆիդրուդը Կասպից ծովի իրանական ափի խոշորագույն և ամենաջրառատ գետն է։ Կիզիլուզենի հետ միասին գետի երկարությունը 720 կմ է, ավազանը՝ մոտ 56,2 կմ²։ Սնուցումը ձնային է, սառցային, անձրևային և ստորգետնյա։ Ջրի տարեկան միջին ծախսը գետահունով ենթարկվում է զգալի տատանումների։ Գարնան ձնհալի և աշնան հորդառատ անձրևների ժամանակ ջրի ծախսը կարող է հասնել մինչև 600 մ³/վրկ։ Ձմռան սակավաջրության դեպքում այն կազմում է մինչև 70-80 մ³/վրկ, տարեկան միջին ցուցանիշը 130 մ³/վրկ է։ Հունի բարձր անկման պատճառով նշանակալի է գետի հիդրոէներգետիկ ներուժը։
Կիզիլուզեն և Շահրուդ գետերի միախառնման տեղում 1962 թվականին կառուցվեց մոտ 90 մՎտ հզորությամբ և 100 մ-ից ավելի բարձրություն ունեցող, ջրի հոսքը կարգավորող պատնեշով Շահ Բանու Ֆարահ ՀԷԿ-ը։ Արդյունքում ստեղծվեց Շաբանաու ջրամբարը։ Սա թույլ տվեց չեզոքացնել ուժեղ հեղեղումները գետի դելտայում, ուր ոռոգվում են մոտ 200 հազար հա հողատարածքներ (բրինձ, ղորեն, այգեգործություն. խաղողագործություն)։
Գետի դելտան բացվում է Կասպից ծովում, սակայն պատնեշի կառուցումից հետո ջրի շարժի տեմպը կրճատվել է։ գետի դելատյում գտնվում են Գիլյան նահանգի երեք խոշոր քաղաքային բնակավայրերը՝ Ռաշթ քաղաքը և նրա ուղեկիցներ Բանդարե Անզալին և Լենգերուդը :.
Ծանոթագրություններ
Կատեգորիա:Իրանի գետեր
Հայ գրականությունը կինոյում
Հայ գրականությունը կինոյում, հայ գրական գործերի էկրանավորումները։